recursal/SuperWikiNEXT-32B huggingface dataset:
**விஷ்ணு சதாசிவ கோக்ஜே** (*Vishnu Sadashiv Kokje*)(பிறப்பு: செப்டம்பர் 6, 1939) ஓர் இந்தியச் சட்ட வல்லுநர் ஆவார். இவர் இமாச்சலப் பிரதேசத்தின் ஆளுநராக 8 மே 2003 முதல் 19 சூலை 2008 வரை பதவி வகித்தார். கோக்ஜே விசுவ இந்து பரிசத்தின் பன்னாட்டுத் தலைவராகவும் பணியாற்றினார்.

வாழ்க்கை மற்றும் பணி
--------------------

கோக்ஜே 1939ஆம் ஆண்டு செப்டம்பர் 6ஆம் தேதி மத்தியப் பிரதேசத்தில் பிறந்தார். இந்தூரில் இளநிலை சட்டம் படிப்பை முடித்த பிறகு 1964-ல் வழக்கறிஞர் பயிற்சியைத் தொடங்கினார். 1990 சூலை 28 அன்று மத்தியப் பிரதேச உயர் நீதிமன்ற நீதிபதியாக நியமிக்கப்பட்டார். இவர் 2001-ல் 11 மாதங்கள் இராசத்தான் உயர் நீதிமன்றத்தின் தற்காலிக தலைமை நீதிபதியாக பணியாற்றினார். பின்னர் செப்டம்பர் 2002-ல் இந்திய உச்ச நீதிமன்றத்தின் மூத்த வழக்கறிஞராக நியமிக்கப்பட்டார்.

கோக்ஜே 8 மே 2003-ல் இமாச்சலப் பிரதேசத்தின் ஆளுநராக நியமிக்கப்பட்டு 19 சூலை 2008 வரை அந்தப் பதவியில் பணியாற்றினார். பாரத் விகாசு பரிசத்தின் தலைவராகவும் பணியாற்றினார். ஏப்ரல் 14, 2018 அன்று, இவர் ஸ்ரீ ராகவ் ரெட்டிக்குப் பிறகு விசுவ இந்து பரிசத்தின் பன்னாட்டுத் தலைவராக ஆனார். பிரவின் தொகாடியா பன்னாட்டுச் செயல் தலைவராக இருந்தார்.  இவர் 2002 ஜாகியா ஜாப்ரி வழக்கில் பிரதிவாதிகளின் வழக்கறிஞர்களில் ஒருவராகப் பணியாற்றினார்.

மேற்கோள்கள்
-----------

1. 1 2  Who is Vishnu Sadashiv Kokje?, The Indian Express, 14 April 2018.
2. ↑  "Governor House, Himachal Pradesh, India - Governors of Himachal Pradesh". .
3. ↑  admin (14 April 2018). "Vishnu Sadashiv Kokje becomes new VHP Chief after defeating Raghav Reddy". .
4. ↑  "Bharat Vikas Parishad – Swasth-Samarth-Sanskarit Bharat". .
**மெழுவேலி ஆனந்தபூதேஸ்வரம் கோயில்** இந்தியாவில் கேரள மாநிலம் பத்தனம்திட்டா மாவட்டத்தில் மெழுவேலி கிராமத்தில் உள்ள புகழ்பெற்ற சிவன் கோயிலாகும். இக்கோயில் தொலேகாவு என்னுமிடத்தில் கிராம மக்களால் கட்டப்பட்டு, பிரபல சமூக சீர்திருத்தவாதியும் கவிஞருமான மூலூர் எஸ்.பத்மநாப பணிக்கர் தலைமையில் ஸ்ரீ நாராயண குருவால் குடமுழுக்கு செய்யப்பட்டது. நூற்றாண்டு பழமை வாய்ந்த இக்கோயிலின் தென்புறத்தில் மீன்சிரக்கல் மலை என்ற சிறிய மலை, கிழக்கில் கைலாசம் எனப்படும் அம்போட்டிமோடி, மேற்கில் அழகிய ஓடை, வடக்கில் பத்மநாபன் குன்னு எனப்படும் ஒரு சிறிய மலை ஆகியவை உள்ளன. தொலேகாவு முன்னர் ஒரு சிறிய காடாக இருந்தது. இது பந்தளம் இராச்சியத்தின் ஒரு பகுதியாக கருதப்படுகிறது.

இங்குள்ள மூலவர் மகாதேவன் ஆவார். கணபதி, சுப்பிரமணியர், தேவி, சாஸ்தாவு, நாகராஜா, நாகயட்சி, பிரம்மராட்சஸ் ஆகிய துணைத்தெய்வங்கள் இங்கு உள்ளன. கோயிலை குடமுழுக்கு செய்த ஸ்ரீ நாராயண குருவுக்காக தனியாக ஒரு சன்னதி கோயிலுக்குள் உள்ளது. கோவில் வளாகத்தில் ஆரையால் மரம் உள்ளது. இக்கோயிலின் முக்கிய பிரசாதங்கள் நெய்விளக்கு, ஜலதாரா, மிருத்யுஞ்சய புஷ்பாஞ்சலி, வேதசூக்த அர்ச்சனை, பிற புஷ்பாஞ்சலிகள் ஆகும். கணபதி ஹோமம், நீரஞ்சனம் ஆகியவையும் இங்கு மிகச் சிறப்பாகவும், முறையாகவும் கொண்டாடப்படுகின்ற. சிவபூசை அடிப்படையில் இங்கு திங்கள், சனி முக்கிய நாள்களாக கருதப்படுகின்றன.

மேலும் பார்க்கவும்
------------------

* மூலூர் எஸ்.பத்மநாப பணிக்கர்
* கேரளாவின் கோவில்கள்
* பத்தனம்திட்டா மாவட்டம்
* பந்தளம்

வெளி இணைப்புகள்
---------------

* மெழுவேலி கோவில்

வார்ப்புரு:Hindu holy cities
**பழூர் பெரும்திரிக்கோயில்** இந்தியாவின் கேரள மாநிலம் எர்ணாகுளம் மாவட்டத்தில் பிறவம் நகரில் அமைந்துள்ள இந்துக் கோயிலாகும். இதன் மூலவர் சிவன் ஆவார். 

Pazhoor Perumthrikkovil Temple பழூர் பெரும்திரிக்கோயில் கோவில்

சாந்தார வகை
-----------

இக்கோயிலானது சாந்தார வகையைச் சார்ந்ததாகும். இது நான்கு பக்கங்களிலும் கார்டினல் கதவுகள் உள்ளன. பீடமும், சுவரும் கிரானைட் கல் 

  

வேலைப்பாடு கொண்டுள்ளது. மற்றவை மரத்தால் ஆனவை. விமானம் வட்ட வடிவமாக உள்ளது. மரத்தால் ஆன துவாரபாலகர்கள் உள்ளனர். மூலவர் சிவன்கிழக்கு நோக்கி உள்ளார். சதுர அர்த்தமண்டபத்தின் கூரையில் அழகிய மர வேலைப்பாடுகள் காணப்படுகின்றன. பிரநாளம் எனப்படுகின்ற பொதுவான அலங்கரிக்கப்பட்ட கேரள வகைக் கட்டடக்கலைப்பாணியானது நுனியில் இயக்கர்களைத் தாங்கி நிற்கிறது. இது மரத்தில் அழகிய பழைமையான வேலைப்பாடுளைக் கொண்டுள்ளது. பாகவத புராணம், ராமாயணம்,மகாபாரதம் ஆகியவற்றிலிருந்து பல்வேறு புராணங்களும், உருவங்களும் காட்சிப்படுத்தப்பட்டுள்ளன. இக்கோயில் கி.பி.12ஆம் நூற்றாண்டைச் சேர்ந்ததாக இருக்கலாம்.

இக்கோயிலின் கட்டமைப்பு, சுவரோவியத்தின் முக்கியத்துவத்தை கருத்தில் கொண்டு, 1994 ஆம் ஆண்டு கேரள மாநில தொல்லியல் துறை இதனை பாதுகாக்கப்பட்ட நினைவுச்சின்னமாக அறிவித்துள்ளது.

தொல்லியல் விவரங்கள்
-------------------

|  |  |
| --- | --- |
| நினைவுச்சின்னத்தின் பெயர் | பெரும் துருக்கோவில் பழூர் |
| அம்சங்கள் | 12 ஆம் நூற்றாண்டில் கட்டப்பட்ட கட்டமைப்பு கோயில். மர வேலைப்பாடுகள் மற்றும் சுவரோவியங்கள். கோவில் வளாகத்திற்கு வெளியே பாரம்பரிய அமைப்பு போன்ற ஒரு அரண்மனை உள்ளது |
| நகராட்சியின் பெயர் | பிறவம் |
| தாலுக்கின் பெயர் | மூவாட்டுப்புழா |
| நினைவுச்சின்னத்தின் மொத்த பரப்பளவு | 1.45 ஏக்கர்கள் (5,900 m2) சை எண்.590/ 30.75 ஏக்கர்கள் (124,400 m2) 590/5மொத்தம் : 2.20 ஏக்கர்கள் (8,900 m2) |
| அறிவிப்பு எண் | N0.5500/B1/93/CAD தேதி 22.1.1994 |

சான்று - அரசிடமிருந்து தொல்லியல் தரவு

மேலும் பார்க்கவும்
------------------

* பழூர் படிப்பூரா

குறிப்புகள்
-----------

1. ↑
2. ↑  
Pazhoor perum thrikovil Piravam 
1
2
3 - Kshethrayanam
**கோபால் சைனி** (*Gopal Saini*) இந்தியாவைச் சேர்ந்த ஒரு தடகள வீரராவார். 1954 ஆம் ஆண்டு இவர் பிறந்தார். ஒரு முன்னாள் இந்திய நடுத்தர தூர ஓட்டப்பந்தய வீரர் ஆவார். 3000 மீட்டர் பலதடை ஓட்டம் விளையாட்டில் 37 ஆண்டுகளாக இவருடைய தேசிய சாதனை முறியடிக்கப்படாமல் இருந்தது. 5 ஜூன் 1981 ஆம் ஆண்டு சூன் மாதம் 5 ஆம் தேதியன்று சப்பான் நாட்டின் டோக்கியோவில் நடந்த 3000மீ பலதடை ஓட்டப் போட்டியில் 8:30.88 என்ற நேரக் கணக்கில் சைனி சாதனை படைத்தார். இச்சாதனையை அவினாசு சேபிள் 2018 ஆம் ஆண்டு புவனேசுவரில் நடந்த தேசிய திறந்த நிலை வெற்றியாளர் போட்டியில் 8:29.80 வினாடிகளில் கடந்து முறியடித்தார். பர்மிங்காமில் 2022 ஆம் ஆண்டு நடைபெற்ற பொதுநலவாய விளையாட்டுப் போட்டியில் ஆகத்து மாதத்தில் 8:11.20 என்ற புதிய தேசிய சாதனையை சேபிள் படைத்தார். 1980 ஆம் ஆண்டு சோவியத் யூனியனில் ஆண்களுக்கான 5000 மீட்டர் ஓட்டப்பந்தயத்தில் 22 ஆவது ஒலிம்பிக் போட்டிகளில் சைனி இந்தியாவை பிரதிநிதித்துவப்படுத்தினார்.

கோபால் சைனி இந்தியாவின் இராசத்தான் மாநிலத்தைச் சேர்ந்தவர். இவரது சாதனைகளுக்காக 1981 ஆம் ஆண்டில் இந்திய அரசாங்கம் இவருக்கு அருச்சுனா விருது வழங்கி சிறப்பித்தது. கால்களின் வலிமைக்காக நிலப்பரப்பில் பயிற்சி செய்தார். தற்போது பாரத மாநில வங்கியில் பணிபுரிகிறார். செய்ப்பூரில் ஒரு உணவகத்தையும் வைத்திருக்கிறார்.

மேற்கோள்கள்
-----------

* Indian Records

1. ↑  "Gopal Saini: Latest News & Videos, Photos about Gopal Saini", *The Economic Times* (in ஆங்கிலம்), retrieved 2023-12-10 `{{citation}}`: Text "The Economic Times - Page 1" ignored (help)
இராஜஸ்தான் உயர் நீதிமன்றத்தின் தோற்றம், உமெய்ட் பூங்காவினுள், சர்தார் அருங்காட்சியகம், வல்து ஜோத்பூர் கோட்டை
**இராஜஸ்தான் உயர் நீதிமன்றம்**
இராஜஸ்தான் மாநிலத்தில் ஜூன் 21, 1949 இல் இராஜஸ்தான் உயர் நீதிமன்ற அவசர சட்டம், 1949 ன்படி அமைக்கப்பட்டது. இது இராஜஸ்தான் ஜோத்பூரில் அமைந்துள்ளது. இதன் நீதிபதிகளின் எண்ணிக்கை 40 ஆகும்.

இந்நீதிமன்றம் **மாகாராஜா சவாய் மான் சிங்கால்** 1949 இல் ஜோத்பூரில் துவக்கி வைக்கப்பட்டது. அதன் பிறகு அதன் அமர்வுகள் ஜெய்ப்பூரில் நடத்தப்பட்டன. பின்னர் 1958 இல் கலைக்கப்பட்ட இந்நீதிமன்றம் மீண்டும் 1977 ஆம் ஆண்டு நிறுவப்பட்டது. இங்கு பணியாற்ற நிர்ணயிக்கப்பட்ட நீதிபதிகளின் எண்ணிக்கை 40.ஆனால் பணியாற்றுவதோ 36 நீதிபதிகள்[] மட்டுமே. தற்பொழுதைய தலைமை நீதிபதியின் பெயர் **நீதியரசர் நாராயண் ராய்**.

மேற்கோள்கள்
-----------

வெளி இணைப்புகள்
---------------

* Rajasthan High Court official website
* List of Justices of Rajasthan High Court
* List of Former Chief Justices of Rajasthan High Court
* List of Former Justices of Rajasthan High Court

| * பா
* உ
* தொ
இந்திய உயர் நீதிமன்றங்கள் |
| --- |
| 
* அலகாபாத்
* ஆந்திரப் பிரதேசம்
* இமாச்சலப் பிரதேசம்
* இராசத்தான்
* உத்தராகண்டம்
* ஒரிசா
* கருநாடகம்
* கல்கத்தா
* குசராத்து
* குவகாத்தி
* கேரளம்
* சத்தீசுகர்
* சம்மு காசுமீர்
* சார்க்கண்டு
* சிக்கிம்
* திரிபுரா
* தில்லி
* தெலங்காணா
* பஞ்சாப் மற்றும் அரியானா
* பம்பாய்
* பாட்னா
* மணிப்பூர்
* மத்தியப் பிரதேசம்
* மெட்ராசு
* மேகாலயா

 |
**கலிபோர்னியா குடியரசு** ( *California Republic*, எசுப்பானியத்தில் *"República de California"*), அல்லது **கரடிக் கொடி குடியரசு**  (*Bear Flag Republic*) சுருங்க  **கரடிக் குடியரசு** (*Bear Republic*) என மெக்சிக்கோவின் ஆளுகைக்குட்பட்ட ஆல்ட்டா கலிபோர்னியா பகுதியில் குடியேறியிருந்த அமெரிக்கர்கள் மெக்சிக்கோவிற்கு எதிராக கிளர்ந்தெழுந்த கால கலிபோர்னியா குறிப்பிடப்படுகிறது. மெக்சிக்கோ-அமெரிக்கப் போர் துவங்கிய செய்தி எட்டும் முன்னரே சூன் 14, 1846இல் சோனோமாவில் புரட்சி அறிவிக்கப்பட்டது. மெக்சிக்கோவிலிருந்து விடுதலை பெற்றதாக புரட்சியாளர்கள் அறிவித்தபோதும் செயல்படக்கூடிய மாற்று அரசு எதுவும் உருவாகவில்லை. எனவே "குடியரசு" எவ்வித அதிகாரத்தையும் செயற்படுத்தவில்லை; எந்த நாட்டாலும் ஏற்கப்படவில்லை. பெரும்பாலான ஆல்ட்டா கலிபோர்னியப் பகுதிகள் இந்தப் புரட்சி பற்றி அறிந்திருக்கவில்லை. இந்தப் புரட்சி 26 நாட்களே நீடித்தது. அதன் பின்னர் அமெரிக்கப் படைகள் இப்பகுதியை ஆக்கிரமித்தன.ஐக்கிய அமெரிக்கா இப்பகுதியை உரிமை கொண்டாடுவதை அறிந்த புரட்சியாளர்கள் தங்கள் குடியரசை கலைத்து அமெரிக்க அரசுக்கு உறுதுணையாக செயல்பட்டனர். 

இந்தக் குடியரசுக் காலத்தில் உருவாக்கப்பட்ட "கரடிக் கொடி", பின்னாளில் கலிபோர்னியா மாநிலத்தின் கொடியில் ஒருங்கிணைக்கப்பட்டது.
**அப்துல் மொமன் கான்** (Abdul Momen Khan) (1 அக்டோபர் 1919 - 12 டிசம்பர் 1984) ஓர் வங்காளதேச தேசியக் கட்சி அரசியல்வாதி ஆவார். 

மொமென் கான்,மாணவராக இருந்தபோது, டாக்கா பல்கலைக்கழகத்தின் புதிதாக நிறுவப்பட்ட மாணவர் சங்கத்தின் முதல் பேச்சாளராகத் தேர்ந்தெடுக்கப்பட்டார். இவர் 1941 இல் டாக்கா பல்கலைக்கழகத்தில் இளங்கலை மற்றும் பொருளாதாரத்தில் முதுகலைப் பட்டத்தையும் பெற்றார். 1954 இல், இவர் பாக்கித்தான் குடிமைப் பணியில் சேர்ந்தார்.  1977 ஆம் ஆண்டு அரசியலில் சேருவதற்கு முன்பு இவர் வங்காளதேசத்தில் ஆட்சிப் பணியின் மிக உயர்ந்த பதவிக்கு உயர்ந்தார். அவர் 1977 இல் சியாவுர் இரகுமான் அமைச்சரவையில் உணவுத் துறை அமைச்சரானார்.

மொமன் கான் புதிதாக உருவாக்கப்பட்ட தேசிய ஜனநாயகக் கட்சியின் நிறுவனர் உறுப்பினராகவும், அதன் முதல் ஆட்சிமன்றக் குழு உறுப்பினராகவும் இருந்தார். பின்னர் வங்காளதேச தேசியக் கட்சியின் நிறுவன உறுப்பினராகவும் அதன் துணைத் தலைவராகவும் இருந்தார். 1977-1982 காலகட்டத்தில் உணவுத் துறை அமைச்சராகப் பணியாற்றினார். 

மொமென் கான், 1979 இல் வங்காளதேச நாடாளுமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. 1 2 3  .
**கட்சிக்காரன்** (*Katchikkaaran*) பி. ஐயப்பன் இயக்கத்தில் 2022 ஆம் ஆண்டு வெளியான இந்திய தமிழ் மொழி அதிரடித் திரைப்படம் ஆகும். விஜித் சரவணன், சுவேதா டோரதி மற்றும் அப்புக்குட்டி ஆகியோர் முக்கிய வேடங்களில் நடித்துள்ளனர். 2022 ஆம் ஆண்டு திசம்பர் திங்கள் 16 அன்று இத்திரைப்படம்  வெளியிடப்பட்டது.

நடிகர்கள்
---------

* விஜித் சரவணன்
* அஞ்சலியாக சுவேதா டோரதி
* அப்புக்குட்டி
* சிவசேனாதிபதி
* ஏ.ஆர்.தெனாலி
* மருது பாண்டியன்
* ஜவகர்
* விஜய் கௌதம்
* சி.என்.பிரபாகரன்
* வின்சென்ட் ராய்

தயாரிப்பு
---------

*தோனி கபடி குழுவு திரைப்படத்திற்குப்* (2018) பிறகு ஐயப்பன் இயக்கும் இரண்டாவது முயற்சியாக இப்படம் அமைந்தது. படத்தின் தயாரிப்பாளர் விஜித் சரவணனும் இப்படத்தில் முக்கிய வேடத்தில் நடித்துள்ளார்.

திரைப்படம் வெளியிடுவதற்கு முன்னதாக 2022 ஆம் ஆண்டு திசம்பரில் படத்தின் ஒலிப்பதிவு வெளியீட்டைக் குறிக்கும் நிகழ்வு ஒன்றும் நடத்தப்பட்டது. இந்த நிகழ்வின் போது, மூத்த திரைப்பட தயாரிப்பாளர் கே.ராசனுக்கும் நடிகரும் பத்திரிக்கையாளருமான பயில்வான் ரங்கநாதனுக்கும் இடையே பகிரங்கமாக வாக்குவாதம் ஏற்பட்டது.

வரவேற்பு
--------

கட்சிக்காரன் திரைப்படம் 16 டிசம்பர் 2022 அன்று தமிழ்நாடு முழுவதும் வெளியிடப்பட்டது. *மாலை மலரைச்* சேர்ந்த ஒரு விமர்சகர் படத்திற்கு 5 நட்சத்திரங்களுக்கு 2.25 மதிப்பெண்களைக் கொடுத்தார், மேலும் படம் "சுவாரஸ்யமற்றது" என்றும் முத்திரை குத்தினார். *தினத்தந்தி* மற்றும் *தினமலரின்* விமர்சகர்களும் படத்திற்கு சாதகமற்ற விமர்சனத்தையே அளித்தனர். கட்சிக்காரன் ஒரு சிறிய முதலீட்டுத் திரைப்படமென்றாலும் எதிர்பார்த்ததை விட சிறப்பாக இருந்தது என்று திரைப்பட விமர்சகர் மாலினி *மன்னாத்* எழுதினார். இதன் நடிகர்கள் அல்லது தொழில்நுட்பக் குழுவில் பெருமைப்படுவதற்குரிய பிரபலமானவர்களின் பெயர்கள் ஏதும் இல்லை என்பது குறிப்பிடத்தக்கதாகும்.

மேற்கோள்கள்
-----------

1. ↑  "Katchikaaran Movie: Showtimes, Review, Trailer, Posters, News & Videos | eTimes". .
2. 1 2  "Review- Katchikkaran". 17 December 2022. . "Review- Katchikkaran". 17 December 2022.
3. ↑  Desk, Online. "Heated argument between K Rajan & Bayilvan Ranganathan". .
4. ↑  "??அப்படி கேட்பேன்னு நினைச்சியாடா.... K Rajan Exclusive After Fight | Katchikaaran Movie | Bayilvan - Raaga.com - A World Of Music". .
5. ↑  "Katchikaran". 16 December 2022. .
6. ↑  "கட்சிக்காரன்: சினிமா விமர்சனம்". 17 December 2022. .
7. ↑  "கட்சிக்காரன்". .
**முனைவர் அப்துல் மொயின் கான்** (**Dr. Abdul Moyeen Khan)** (பிறப்பு 1 ஜனவரி 1947)  ஓர் வங்காளதேச தேசியக் கட்சி அரசியல்வாதி ஆவார்.   இவர், கட்சியின் தற்போதைய நிலைக்குழு உறுப்பினராக உள்ளார்.  1993-1996 இல் வங்காளதேச அரசாங்கத்தின் திட்டமிடலுக்கான மாநில அமைச்சராகவும், 2001-2002 இல் தகவல் அமைச்சராகவும், 2002-2006 இல் அறிவியல் மற்றும் தகவல் மற்றும் தொடர்பு தொழில்நுட்ப அமைச்சராகவும் இவர் பணியாற்றினார்.   இவர் 1991 முதல் 2006 வரை வங்காளதேச நாடாளுமன்ற உறுப்பினராகப் பணியாற்றினார்.

பின்னணி
-------

புதிதாக உருவாக்கப்பட்ட தேசிய ஜனநாயகக் கட்சியின் நிறுவனர் உறுப்பினராகவும், அதன் முதல் ஆட்சிமன்றக் குழு உறுப்பினராகவும் இருந்தார். பின்னர் வங்காளதேச தேசியக் கட்சியின் நிறுவன உறுப்பினராகவும் அதன் துணைத் தலைவராகவும் இருந்தார். 1977-1982 காலகட்டத்தில் உணவுத் துறை அமைச்சராகப் பணியாற்றிய அப்துல் மொமன் கானின் மகனாவார்.  

தொழில் ரீதியாக ஒரு கல்வியாளரான முனைவர் கான், பள்ளிகள் மற்றும் கல்லூரிகளில் அனைத்து தேர்வுகளிலும் விருதுகள் மற்றும் தங்கப் பதக்கங்களுடன் முதலிடம் பெற்றுத் தேர்ச்சிப் பெற்றார். 1973 இல் சசெக்ஸ் பல்கலைக்கழகத்தில் முனைவர் பட்டம் பெற்றார். டாக்கா பல்கலைக்கழகத்தில் 1991 வரை இயற்பியல் பேராசிரியராக இருந்தார். 1991 இல் ஐந்தாவது நாடளுமன்றத்திற்கு முதன்முதலில் வெற்றிகரமாக போட்டியிட்டு, நர்சிங்டி 2 தொகுதிக்கான உறுப்பினராகத் தேர்ந்தெடுக்கப்பட்டார். பின்னர் தொடர்ந்து 3 நாடாளுமன்றங்களில் தொடர்ந்து போட்டியிட்டு 2006 ஆம் ஆண்டு வரை தனது தொகுதியை பிரதிநிதித்துவப்படுத்தினார்

தொழில்
------

டிசம்பர் 2009 இல், வங்காளதேச தேசியக் கட்சியின் கொள்கை திட்டமிடல் நிலைக்குழுவில் கான் உறுப்பினரானார்.

மேற்கோள்கள்
-----------


1. ↑  "Profile - Mr. Abdul Moyeen Khan". .
2. ↑  "Ahead of Bangladesh vote, opposition says it faces 'a reign of terror'". *Reuters*. 2018-12-28. .
3. ↑  "Nat'l biotechnology policy soon: Moyeen Khan". *The Daily Star*. 25 August 2005. .
4. ↑  "BNP's names 17 members of the policymaking Standing Committee". *bdnews24.com*. .
5. ↑  "Cabinet of Bangladesh 2001". .
6. ↑  Department Of State. The Office of Electronic Information, Bureau of Public Affairs. "United States Signs Science and Technology Agreement with Bangladesh". .
7. ↑  "List of 9th Parliament Members". .
8. ↑  "8th Parliament Members". .
9. ↑  "List of 5th Parliament Members". .
10. ↑  "List of 7th Parliament Members". .
11. ↑  "List of 4th Parliament Members". .
12. ↑  Islam, Sirajul. *Banglapedia: National Encyclopedia of Bangladesh*. Asiatic Society of Bangladesh.
13. ↑  "আধুনিক নরসিংদী গড়ার স্বপ্নদ্রষ্টা আবুদল মোমেন খান -ড. আব্দুল মঈন খান". Online News Network. 12 December 2015. .
**சோகன் லால் துசியா** (*Sohan Lal Dhusiya* ) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். கோரக்பூர் மற்றும் சாசுத்தி மாவட்ட மக்களவைத் தொகுதியில் போட்டியிட்டு வெற்றி பெற்றார். சாயா தேவி என்ற பெண்ணை இவர் திருமணம் செய்து கொண்டார். 2005 ஆம் ஆண்டு பிப்ரவரி மாதம் 18 ஆம் தேதியன்று சோகன் லால் துசியா காலமானார்.

மேற்கோள்கள்
-----------

1. ↑  India. Parliament. Lok Sabha (1956). *Who's who*. Parliament Secretariat. .
2. ↑  Sir Stanley Reed (1977). *The Times of India Directory and Year Book Including Who's who*. Times of India Press. பக். 822.. பார்த்த நாள்: 29 April 2021.
3. ↑  India. Parliament. Rajya Sabha (2003). *Rajya Sabha Members: Biographical Sketches, 1952-2003*. Rajya Sabha Secretariat. பக். 104.. பார்த்த நாள்: 29 April 2021.
4. ↑  "RAJYA SABHA MEMBERS BIOGRAPHICAL SKETCHES 1952-2019". Rajya Sabha.. பார்த்த நாள்: 25 April 2021.

புற இணைப்புகள்
--------------

* Official biographical sketch in Parliament of India website
**ஆச்ரமம் கிருஷ்ணசுவாமி கோயில்** தென்னிந்தியாவில் கேரள மாநிலத்தில்,  கொல்லம் மாவட்டத்தில்,  அஷ்டமுடி ஏரியின் கரையில் அமைந்துள்ள ஒரு கிருஷ்ணர் கோயிலாகும்.  இங்கு கிருஷ்ணர். நவநீத கிருஷ்ணன் அல்லது வெண்ணெய் கொண்ட கிருஷ்ணன் வடிவில் வழிபடப்படுகிறார். அருகிலுள்ள இடத்திலிருந்து பூமியைத் தோண்டி உருவாக்கப்பட்ட மலையின் உச்சியில் கோயில் உள்ளது. அவ்விடத்தில் கோயில் குளம் உள்ளது.

சபரிமலையின் 18 புனித படிகளைக் கொண்ட தனி சன்னதியில் அய்யப்பன், நாக தேவதைகள், நவகிரகங்கள் ஆகிய துணைத்தெய்வங்கள் உள்ளன.

கொல்லம் பூரம் இக்கோயிலில் ஏப்ரல் நடுப்பகுதியில் நடைபெறுகின்ற பத்து நாள் திருவிழாவாகும்.

மேலும் பார்க்கவும்
------------------

* கொல்லம் பூரம்

மேற்கோள்கள்
-----------

1. ↑  "Ashramam Sri Krishnaswamy Temple - Hindu temple - Kollam - Kerala". .
2. ↑  "Ashram Sree Krishna Swamy Temple – Hindu Temple Timings, History, Location, Deity, shlokas" (in en-US). .
3. ↑  "Asramam Sree Krishna Swamy Temple (Kollam) Essential Tips and Information" (in en). .
4. ↑  News article regarding kollam pooram

வெளி இணைப்புகள்
---------------

* ஜியோஹேக் - ஆஸ்ரமம் ஸ்ரீ கிருஷ்ண ஸ்வாமி கோவில்
**செர்னோபில் அணு உலை விபத்து** என்பது 1986 ஆம் ஆண்டு ஏப்ரல் 26 ஆம் நாள் அன்றைய சோவியத் ஒன்றியத்தின் உக்ரேனிலுள்ள பிப்யாட் என்னும் இடத்துக்கு அருகில் அமைந்திருந்த செர்னோபில் அணு உலையில் ஏற்பட்ட விபத்தைக் குறிக்கும்.

இங்கு நான்கு அணு உலைகள் இருந்தன. அவற்றில் ஒன்றின் நீர் குளிர்வு சாதனம் செயல்படாததன் காரணமாக, வெப்பம் அதிகரித்து, அணு உலையின் மையம் உருக ஆரம்பித்தது. 1986, ஏப்ரல் 26 அன்று அதிகாலை 1.23 மணியளவில் நேர்ந்த இந்த சம்பவம் தொடர்ந்து மூன்று மணி நேர வெப்பத்தின் காரணமாக , உருகுதலோடு, உலையில் உள்ள பிளாக்குகளைத் தீப்பற்ற செய்து வெடிக்கவும் வைத்தது. அதனால் சுமார் 20 வகையான கதிர் வீச்சுப் பொருள்கள் காற்று மண்டலத்தில் புகுந்தன. காற்று மண்டலத்தில் புகுந்த இக்கதிர் வீச்சுப் பொருள்கள் அங்கிருந்த நிலத்தில் விழுந்து சிதறின. இந்த கதிரியக்க வீழ் பொருள்கள் பத்து ஹிரோஷிமாக் குண்டுகளுக்கு சமமானதாக கருத்தப்படுகின்றது.

செர்னோபில் அணு உலையின் கதிர் வீச்சின் தன்மையை ஆராய பிரித்தானிய அறிவியல் அறிஞர்கள் ஆளில்லா பறக்கும் விமானம் மூலம் சோதனை நடத்துகிறார்கள்.

விளைவுகள்
---------

இது உலகின் மிக மோசமான அணு உலை விபத்து எனச் சொல்லப்படுகின்றது. அனைத்துலக அணு ஆற்றல் நிகழ்வு அளவீட்டில் 7 ஆவது நிலையை எட்டிய ஒரே விபத்தான இதன் விளைவாக மோசமான கதிரியக்கம் சூழலுக்குள் வெளியேறியது. இந்நிகழ்வின் போது ஏற்பட்ட வெடிப்பினால் 30 பேர் இறந்தனர். எனினும் இவ்விபத்தினால் ஏற்பட்ட பின்விளைவுகளினால் இறந்தவர் தொகை அதிகமாகும். 2000 நபர்கள் இறந்தனர். இரத்தக்குழாய் வெடித்து அதிக அளவு இரத்தப்போக்கு, உறுப்புச் சிதைவு, முடி கொட்டுதல், கண்புரை, இரத்தத்தில் இயல்புக்கு மாறான நிலைகள், தோல்புற்று நோய், சீழ்பிடித்து ரணமாதல், கதிர்வீச்சு நோய் முதலிய நோய்கள் உருவாகின. இதன் காரணமாகா காற்று நீர் ஆகியவற்றில் கதிரியக்க மாசு படிந்து தாவரங்களையும், விலங்குகளையும் பாதித்தது. உயிரிகள் துன்புற்றன.

உலை வெடிப்புக்கு காரணம்
-----------------------

செம்மையாக வடிவமைக்கப்படாத அணு உலை, பணியாளர்களின் கவனக்குறைவு, விபத்துக்கான எச்சரிக்கைக் கருவிகள் முன்கூட்டி எச்சரித்த போதும், கடமையில் காட்டிய மெத்தனம் ஆகியவைகளே விபத்தின் காரணமாக கூறப்படுகிறது.

இதையும் பார்க்க
---------------

2011 செண்டாய் நிலநடுக்கமும் ஆழிப்பேரலையும்

மேற்கோள்கள்
-----------

1. ↑  Chernobyl Accident 1986a
2. ↑  செர்னோபிள் அணு உலை விபத்து: கதிர்வீச்சால் உருவான சிவப்புக் காட்டில் ட்ரோன்கள் ஆய்வு
டேவிஸ் நிலையம்
**ஆஸ்திரேலிய அண்டார்க்டிக் மண்டலம்** (ஆங்கில மொழி: *Australian Antarctic Territory*, **AAT**) என்பது அண்டார்க்டிக்காவில் ஆஸ்திரேலியாவினால் உரிமை கோரப்பட்ட பிரதேசம் ஆகும். இதுவே அக்கண்டத்தில் நாடொன்றினால் உரிமை கோரப்பட்ட மிகப் பெரிய பிரதேசம் ஆகும்.

இது தென் அகலாங்கு 60°க்கு தெற்காகவும், கிழக்கு நெட்டாங்குகள் 44°38' க்கும் 160° க்கும் இடையில் அமைந்துள்ள அனைத்துத் தீவுகளையும் பிரதேசங்களையும் அடக்கியுள்ளது. இப்பிரதேசத்தின் மேற்கு மற்றும் கிழக்குப் பகுதிகளைப் பிரிக்கும் அடேலி நிலம் ஆஸ்திரேலியப் பிரதேசத்துக்குச் சொந்தமானதல்ல. இம்மண்டலத்தின் மொத்தப் பரப்பளவு 6,119,818 கிமீ² ஆகும். இம்மண்டலத்தில் ஆராய்ச்சி நிலையங்களில் இருக்கும் ஆய்வாளர்கள் தவிர வேறு குடிகள் கிடையாது. ஆஸ்திரேலிய சூழல், நீர் வள திணைக்களத்தின் ஒரு பகுதியான ஆஸ்திரேலிய அண்டார்க்டிக் பிரிவு மூலம் இது நிர்வகிக்கப்படுகிறது. மோசன், டேவிஸ், கேசி ஆகிய மூன்று நிரந்தர ஆய்வு மையங்கள் இங்குள்ளன.

உபபிரிவுகள்
-----------

இப்பிரதேசம் மேற்கிலிருந்து கிழக்கு வரை ஒன்பது மாவட்டங்களாகப் பிரிக்கப்பட்டுள்ளன:

| இல. | மாவட்டம் | பரப்பு (கிமீ²) | மேற்கு எல்லை | கிழக்கு எல்லை |
| --- | --- | --- | --- | --- |
| 1 | எண்டர்பை நிலம் |  | 044°38' E | 056°25' E |
| 2 | கெம்ப் நிலம் |  | 056°25' E | 059°34' E |
| 3 | மாக் ராபர்ட்சன் நிலம் |  | 059°34' E | 072°35' E |
| 4 | இளவரசி எலிசபெத் நிலம் |  | 072°35' E | 087°43' E |
| 5 | இரண்டாம் கைசர் வில்ஹெல்ம் நிலம் |  | 087°43' E | 091°54' E |
| 6 | அரசி மேரி நிலம் |  | 091°54' E | 100°30' E |
| 7 | வில்க்ஸ் நிலம் | 2,600,000 | 100°30' E | 136°11' E |
| 8 | ஐந்தாம் ஜோர்ஜ் நிலம் |  | 142°02' E | 153°45' E |
| 9 | ஓட்ஸ் நிலம் |  | 153°45' E | 160°00' E |
|

1959 இல் வில்க்ஸ் அஞ்சல் அலுவலகம் திறக்கப்பட்டதையொட்டி வெளியிடப்பட்ட முதல் நாள் உறை

வரலாறு
------

1841, ஜனவரி 9 இல் விக்டோரியா நிலம் முதன் முதலில் பிரித்தானியாவால் உரிமை கோரப்பட்டாது. பின்னர் 1930 இல் எண்டர்பை நிலத்தை பிரித்தானியா கோரியது. 1933 இல் 60° தெற்கே மற்றும் 160 கி - 45 கி பிரதேசம் பிரித்தானீய அரச ஆணையின் படி ஆஸ்திரேலியாவுக்குக் கொடுக்கப்பட்டது. 1947 இல் ஹேர்ட் தீவு மற்றும் மக்டொனால்ட் தீவுகள் பிரதேசத்தை பிரித்தானியா ஆஸ்திரேலியாவுக்கு வழங்கியது. 1954 பெப்ரவரி 13 இல் மோசன் நிலையம் என்ற முதலாவது ஆஸ்திரேலிய ஆய்வு நிலையம் அண்டார்க்டிக்காவில் அமைக்கப்பட்டது.

ஆஸ்திரேலியாவின் இந்த நிலங்களுக்கான உரிமை கோரலை ஐக்கிய இராச்சியம், நியூசிலாந்து, பிரான்ஸ், நோர்வே ஆகிய நாடுகள் அங்கீகரித்துள்ளன.

மேற்கோள்கள்
-----------

1. ↑  National recovery plan for Albatrosses and Giant-petrels: Section 4.1.6 Australian Antarctic Territory
2. ↑  "A Brief History of Mawson" இம் மூலத்தில் இருந்து 2008-07-27 அன்று. பரணிடப்பட்டது.. .
3. ↑  "Chapter 6: Antarctic Territories" இம் மூலத்தில் இருந்து 2000-05-26 அன்று. பரணிடப்பட்டது.. .

வெளி இணைப்புகள்
---------------

* ஆஸ்திரேலிய அண்டார்க்டிக் பிரிவு

| * பா
* உ
* தொ
ஆத்திரேலியாவின் மாநிலங்களும் ஆட்சிப் பகுதிகளும் |
| --- |
| மாநிலங்களும் பிரதான நில ஆட்சிப்பகுதிகளும் | 
* ஆஸ்திரேலிய தலைநகர் பிரதேசம்
* ஜேர்விஸ் குடா பிரதேசம்
* நியூ சவுத் வேல்ஸ்
* வடமண்டலம்
* குயின்ஸ்லாந்து
* தெற்கு ஆஸ்திரேலியா
* தாசுமேனியா
* விக்டோரியா
* மேற்கு ஆஸ்திரேலியா

 | ஆத்திரேலியா |
| புறப்பகுதிகள் | 
* ஆஷ்மோர் கார்ட்டியர் தீவுகள்
* ஆஸ்திரேலிய அண்டார்க்டிக் மண்டலம்
* கிறிஸ்துமசு தீவு
* கொக்கோசு (கீலிங்) தீவுகள்
* பவளக் கடல் தீவுகள்
* ஏர்ட் தீவும் மக்டொனால்ட் தீவும்
* நோர்போக் தீவு

 |
ஐப்போகுளோரைட்டு(ClO - )
**ஐபோஆலைட்டு** (*hypohalite*) என்பது ஆக்சிஆனியன் ஆகும், இதன் ஆக்சிஜனேற்ற நிலை +1 இல் ஆலசனைக் கொண்டுள்ளது. இதில் ஐபோஅயோடைட்டு, ஐபோபுரோமைட்டு மற்றும் ஐப்போகுளோரைட்டு ஆகியவை அடங்கும். ஐப்போஃப்ளூரைட்டில் (ஆக்ஸிஃபுளோரைடு) ஃபுளோரின் அணு −1 ஆக்சிஜனேற்ற நிலையில் உள்ளது.

ஐப்போஆலைட்டுகள் கரிம வேதியியலில் அடிக்கடி அசைல் ஐப்போஆலைட்டுகளாகவும் காணப்படுகின்றன. ( ஹன்ஸ்டீக்கர் வினையைப் பார்க்கவும்). சோடியம் ஐப்போஆலைட்டு மெத்தில் கீட்டோன்களுக்கான சோதனையாக ஆலோஃபார்ம் வினையில் பயன்படுத்தப்படுகிறது.

கட்டமைப்பு
----------

படிக சோடியம் ஐப்போகுளோரைட்டு பென்டாஐதரேட்டில் உள்ள Cl-O பிணைப்பு நீளம், NaOCl·5H 2 O, 1.686 Å ஐக் காட்டிலும் சோடியம் ஐப்போபுரோமைட்டு பென்டாஐதரோட்டின் NaOBr·5H 2 O -இல Br-O பிணைப்பு நீளம் 1.820 Å இல் 8% அதிகமாக உள்ளது.

மேற்கோள்கள்
-----------

1. ↑  *Experimental Organic Chemistry: A Miniscale and Microscale Approach* by John Gilbert Stephen Martin p. 863
2. ↑  Topić, Filip; Marrett, Joseph M.; Borchers, Tristan H.; Titi, Hatem M.; Barrett, Christopher J.; Friščić, Tomislav (2021). "After 200 Years: The Structure of Bleach and Characterization of Hypohalite Ions by Single-Crystal X-Ray Diffraction". *Angew. Chem. Int. Ed.* **60** (46): 24400–24405. doi:10.1002/anie.202108843. பப்மெட்:34293249.
**விதைக் கருவூலப் பாதுகாப்பு**

மரபுக்கூறின் வினைத் தடுத்து பயிர்களின் மரபியல் பண்புகளை பாதுகாப்பதே இதன் நோக்கமாகும். இதில் இரு வகைகள் காணப்படுகின்றன.

1. இயற்கை வழியிலேயே பாதுகாத்தல்
2. ஜீன் வங்கிகளில் பாதுகாத்தல்

**1.விதைவங்கி**

வெவ்வேறு ஜீனோடைப்களின் விதைகள் சேமித்து வைக்கப்படுகிறது. சேமித்து வைப்படுவதை பொறுத்து விதைகள் இருவகைகளாகப் பிரிக்கப்பட்டுள்ளன.

1.ஆர்த்தோடாக்ஸ் விதைகள்

2.ரீகால்சிட்ரன்ட் விதைகள்

**2.தாவர வங்கி**

வயல்வெளி அல்லது பழத்தோட்டங்களில் தாவரங்கள்  அல்லது பழமரங்கள் வளர்க்கப்பட்டு பராமரிக்கப்படுகின்றன.

**குறைகள்**

1. பெரியகாய் இடம் தேவைப்படுதல்
2. அதிகச் செலவு
3. பூச்சி மற்றும் நோய்த் தாக்குவதற்கான வாய்ப்புகள் அதிகம்
4. இயற்கைச் சீற்றங்கள்
5. மனிதர்களின் தவறுகள்

**3.கனு மற்றும் தண்டின் நுனிக்கான வங்கி**

மெதுவாக வளரக்கூடிய தண்டின் நுனி மற்றும் கனு போன்றவைகளும் சேகரிக்கப்பட்டு பாதுகாப்பாக வைக்கப்படுகிறது.

4**.செல் மற்றும் செல் உறுப்புகளின் வங்கி**

திரவ நைடாகணில் எம்ரியானிக் செல், சொடாட்டிக் செல் மற்றும் சிலவகைகள் சேமித்து வைக்கப்படுகிறது.

**5.டீ என்ஏ வங்கி**

விதைக் கருவூலத்திலுள்ள டீஎன்ஏக்கள் இவற்றில் சேகரித்து வைக்கப்படுகிறது.

குறிப்புகள்:

1.
**மலேகா பேகம்** (Maleka Begum) (பிறப்பு 1944) ஓர் வங்காளதேச பெண்ணியவாதியும், எழுத்தாளரும், கல்வியாளரும் ஆவார்.

சுயசரிதை
--------

பேகம் 1944 இல் அப்துல் அஜீஸ் மற்றும் பகிமா பேகம் ஆகியோருக்குப் பிறந்தார்.

செர்-இ-பங்களா பெண்கள் உயர்நிலைப் பள்ளியில் இடைநிலைக் கல்வியை முடித்தார்.  டாக்கா பல்கலைக்கழகத்தில் வங்காள இலக்கியத்தில் இளங்கலை மற்றும் முதுகலைப் பட்டம் பெற்றார். பின்னர், சமூகவியலில் இளங்கலை மற்றும் முதுகலைப் பட்டம் பெற்றார். 

பேகம் மத்திய பெண்கள் பல்கலைக்கழகத்தில் கற்பிக்கிறார். டாக்கா பல்கலைக்கழகத்தில் பெண்கள் மற்றும் பாலின ஆய்வுகள் துறைக்கு வருகை தரும் பேராசிரியராக இருக்கிறார்.

பேகம் வங்காளதேச மகிளா பரிசத்தின் நிறுவன பொதுச் செயலாளர்களில் ஒருவர்.

எழுத்துகள்
----------

மலேகா பேகம் பெண்கள் மற்றும் பாலின பிரச்சனைகள் குறித்து 30க்கும் மேற்பட்ட புத்தகங்களை எழுதியுள்ளார். சில புத்தகங்கள்:

விருதுகள்
---------

2012 இல் அனன்யா இலக்கிய விருது இவருக்கு வழங்கப்பட்டது.

சான்றுகள்
---------

1. 1 2   (in Bengali).
2. ↑  Barua, Dwaipayan (2008-01-02). "Celebrations take alumnae back to joyous schooldays". *The Daily Star*. .
**திருக்காவு துர்கா பகவதி கோயில்,** இந்தியாவின் கேரள மாநிலம், மலபுரம் மாவட்டம், பொன்னானியில் அமைந்துள்ள ஒரு பழமையான கோயிலாகும். இக்கோயில் பல நூற்றாண்டுகள் பழமையானதாகும். இதன் மூலவர் துர்கா தேவி ஆவார். கோயிலின் காலத்தைப் பற்றிய தெளிவான கிடைக்கவில்லை. எனினும், கேரளாவில் பரசுராமரால் பிரதிஷ்டை செய்யப்பட்ட 108 துர்க்கை கோயில்களில் ஒன்றாக இக்கோயில் கருதப்படுகிறது.  திருக்காவு என்ற பெயரானது "திருக்காணி காடு" என்பதிலிருந்து தோன்றியதாக நம்பப்படுகிறது. வெட்டும் என்ற பகுதியில் கேரளாதீஸ்வரம், திருக்கண்டியூர், திருப்பிரங்காடு ஆகிய பழமையான மற்றும் புனிதமான கோயில்களுக்கு திப்பு சுல்தான் ஏற்படுத்திய சீரழிவுகள் பயங்கரமானதாகும்.

மூலவர்
------

இங்குள்ள மூலவர் சக்கரம், சங்கு, வரத முத்திரை மற்றும் இடுப்பில் ஒரு கையை வைத்த நிலை என்ற வகையில் நான்கு கைகளுடன் உள்ளார். இவர் எல்லா விருப்பங்களையும் நிறைவேற்றுபவர் என்ற வகையில் "சர்வபீஷ்டபிரதாயினி" என்று கருதப்படுகிறார். பகவதி பார்வதி, லட்சுமி, சரஸ்வதி என்ற மூன்று வெவ்வேறு வடிவங்களில் வழிபடப்படுகிறார். .

மூலவரைத் தவிர, கோயில் வளாகத்தில் கிருஷ்ணர்,மகாகணபதி, சாஸ்தாவு, சித்தி விநாயகன், அனுமன், பிரம்ம ராட்சஸர்கள் ஆகியோருக்கான சன்னதிகள் உள்ளன. கோயில் குளத்தின் அருகில் மூல கணபதி சன்னதி உள்ளது. நாக ராஜா, நாக யக்ஷி, நாகர்களும் அருகே உள்ளனர்.

திருவிழாக்கள்
-------------

முக்கிய திருவிழா நவராத்திரி ஏராளமான பக்தர்களை ஈர்க்கிறது. நவராத்திரியின் விஜயதசமி நாளில் முறையான கல்வியின் ஆரம்பத்தைக் குறிக்கின்ற வித்யாரம்பம் நிகழ்த்தப்பெறுகிறது. அன்றைய தினம் இந்தக்கோயிலுக்கு ஆயிரக்கணக்கான குழந்தைகள் வந்து செல்கின்றனர். விருச்சிக மண்டலத்திருவிழாமண்டல பருவம் முழுவதும் இங்கு கொண்டாடப்படுகிறது.

மேலும் பார்க்கவும்
------------------

* கேரளாவின் கோவில்கள்

மேற்கோள்கள்
-----------

1. ↑  Thrikkavu Temple
2. ↑  Balakrishna, Sandeep (2015-01-28) (in en). *TipuSultan- The Tyrant of Mysore*. RARE Publications. பன்னாட்டுத் தரப்புத்தக எண்:978-2-7659-0832-6. .

வெளி இணைப்புகள்
---------------

* திருக்காவு கோவில்
**ராஜாமகள்** (*Raja magal*) 2023 ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். ஹென்றி. ஐ இயக்கத்தில் ஆடுகளம் முருகதாஸ், வெலினா, பேபி பிரதிக்சா, பகவதி பெருமாள் ஆகியோர் நடித்திருந்தனர் . இத்திரைப்படம் 2023 மார்ச்சு 17 அன்று வெளியிடப்பட்டது.

நடிகர்கள்
---------

* சுந்தரமாக ஆடுகளம் முருகதாஸ்
* வசந்தாவாக வெலினா
* கண்மணியாக குழந்தை பிரதிக்சா
* பகவதி பெருமாள்
* பிராங்க்ளின்

தயாரிப்பு
---------

ஆரம்பத்தில் துணை வேடங்களில் நடித்த நடிகர் ஆடுகளம் முருகதாசுக்கு இப்படம் முதல் முக்கியக் கதாபாத்திரமாக அமைந்தது. அகிலன் (2012) திரைப்படத்திற்குப் பின்னர், ஹென்றி இரண்டாவதாக இப்படத்தை இயக்கியிருந்தார்.

வரவேற்பு
--------

இப்படம் தமிழ்நாடு முழுவதும் 2023 மார்ச்சு 17 அன்று வெளியிடப்பட்டது. தி ஹிந்துஸ்தான் டைம்ஸின் ஒரு விமர்சகர் , குழந்தை நடிகையின் நடிப்பைப் பாராட்டி திரைப்படத்திற்கு நேர்மறையான விமர்சனத்தை அளித்தார். தினத்தந்தி யில் இருந்து ஒரு விமர்சகர் படத்திற்கு கலவையான விமர்சனத்தை அளித்து, படத்தில் பல காட்சிகள் "தொடர் போல்" இருப்பதாகக் குறிப்பிட்டார். தினபூமி மற்றும் வீரகேசரியின் விமர்சகர்களிடமிருந்து கலவையான விமர்சனங்கள் இப்படத்திற்கு வழங்கப்பட்டன.

மேற்கோள்கள்
-----------

1. ↑  Rajamagal Aadukalammurugadoss (2021-07-02). "கதாநாயகன் ஆனார் ஆடுகளம் முருகதாஸ் - Aadukalam Murugadoss turn as hero". Cinema.dinamalar.com.. பார்த்த நாள்: 2023-03-27.
2. ↑  "Aadukalam Murugadoss-starrer Rajamagal teaser out". .
3. ↑  S, Kalyani Pandiyan. "Rajamagal Movie Review: 'ஆனந்த யாழை மீட்டுகிறாய்'.. ராஜாமகள் படம் எப்படி?". .
4. ↑  "ராஜா மகள்: சினிமா விமர்சனம்". March 21, 2023. .
5. ↑  "ராஜா மகள் - விமர்சனம்". .
6. ↑  "ராஜா மகள் விமர்சனம்". .
**பஞ்சரத்நம்** என்னும் சொல் ஐந்து ரத்தினக் கல் பதிந்த அணிகலன். இந்த அணிகலன் போலச் சிறப்புற்று விளங்கும் நூல் பஞ்சரத்நம். 

பாரதிதாசன் கவிதைகளில் பஞ்சரத்நம் என்னும் நூல் ஒன்று உள்ளது. மயிலம் ஶ்ரீசிவசண்முகக்கடவுள் பஞ்சரத்நம் என்னும் பெயரில் அந்த நூல் உள்ளது.

கும்பகோணம் ஆசிரியர் தி. க. பெரியண்ணம்பிள்ளை இயற்றிய இரண்டு பஞ்சரத்நம் நூல்கள் உள்ளன. 

1. திருவாரூர் தியாகராச சுவாமி பஞ்சரத்நம்
2. திருவாரூர் அல்லியங்கோதையம்மை பஞ்சரத்நம்

இந்த நூல்கள் ஒவ்வொன்றிலும் ஐந்து பாடல்கள் உள்ளன. அந்தப் பாடல்கள் ஆசிரிய விருத்தத்தால் ஆனவை. மேலும் வெண்பா யாப்பில் அமைந்த காப்புப்பாடல் ஒன்று நூலின் தொடக்கத்திலும், கலிவிருத்தம் யாப்பில் அமைந்த பாடல் ஒன்று நூலின் இறுதியிலும் உள்ளன.

### திருவாரூர் தியாகராச சுவாமி பஞ்சரத்நம்

எடுத்துக்காட்டு, பாடல் ஒன்று:
எத்தனைக் கொடுங்குணம் இருந்திடினும் அவைகளை

எண்ணாமல் ஏழையேனுக்கு
இரங்கி வரம் அருள்புரிந்திடல் வேண்டும் எவை எனில் 
எழிலார்ந்த கமல மலரை
ஒத்த நின் கழல் இணையை நித்தமும் கண்கள் 

கண்டு ஓயாது களிகூரவும்
ஓது நின் சீர்த்தியே என் செவிகள் கேட்கவும் 
உன்னையே தலை பணியவும்
பத்தியொடு அரசமலர் கையெடுத்தே பூசை பண்ணிடவும்

எண்ணினேன் கண்
பாலனே கையில் கபாலனே சூலனே 
பகரும் ஆரூர் மூலனே
சித்தமுடன் இவை தந்து எனைத் துயர் புரிந்திடும் 

தீவினை தவிர்த்து ஆள்வையே
தேவிராசற்கு அரிய பூவிராசற்கு எளிய 
தியாகராசக் கடவுளே (5)

### திருவாரூர் அல்லியங்கோதையம்மை பஞ்சரத்நம்

எடுத்துக்காட்டுப் பாடல் ஒன்று:
பூ ஏறு பொழில் புடை உடுத்து ஒளிர் **இபக்காடு**

பொலியும் **அகிலாண்ட உமை**யாய்ப்
பொங்கும் **அண்ணாமலை**யில் **உண்ணாமுலை**ப் பெயர் 
புனைந்து அமரும் மா தேவியாய்
நா ஏறு புகழ் பூண்ட **காளத்தி** மா மலையில் 

நன்கு அமரும் ஞானம் முன்னர்
நண்ணு **பூங்கோதை** எனும் நாம நாயகியுமாய் 
நலம் மலித் திருத் **தில்லை**யில்
பாவேறு **சிவகாம வல்லி**யாய் அடியார்கள்

பரவு திரு **ஐயாற்றிலே**
பகர் **அறம் வளர்த்த உமை** ஆகிப் பொலிந்திடும் 
பண்புடையள் நீ அல்லையோ
ஆ எறு பரன் இடத்து அன்னையே என்னை ஆள் 

அன்னையே ஆரூரில் வாழ்
அல்லியங் கோதை இமை செல்லெனும் கோதை இமை
அல்லியம் கோதை உமையே

எண்ணிக்கையால் பெயர் பெற்ற சில நூல்கள்
-------------------------------------

இரட்டைமணி மாலை - இரண்டு வகையான யாப்பமைதி கொண்ட பாடல்களால் படப்படுவது  

மும்மணி மாலை - மூன்று வகையான யாப்பமைதி கொண்ட பாடல்களால் படப்படுவது   

நான்மணி மாலை - நான்கு வகையான யாப்பமைதி கொண்ட பாடல்களால் படப்படுவது  

திரிகடுகம் - 3 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்  

நான்மணிக் கடிகை - 4 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்  

சிறுபஞ்சமூலம் - 5 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்  
 
பதிகம் - 10 பாடல்கள் கொண்ட நூல்  

5 பாடல்கள் கொண்ட நூல் - பஞ்சரத்ம்

மேற்கோள்கள்
-----------

1. ↑  [ பாவேந்தர் பாரதிதாசன்
கவிதைகளின் முழுத்தொகுப்பு]
2. ↑  கும்பகோணம் ஆசிரியர் தி. க. பெரியண்ணம்பிள்ளை இயற்றிய (1) திருவாரூர் தியாகராச சுவாமி பஞ்சரத்நம் (2) திருவாரூர் அல்லியங்கோதையம்மை பஞ்சரத்நம் ஆகிய இரு நூல்கள் சென்னையிலிருக்கும் பு. வீ. அப்பாசாமி முதலியாரின் மீனாட்சியம்மை கலாநிதி என்னும் அச்சுக்கூடத்தில் பதிப்பிக்கப்பட்டது -- ஆண்டு: கர வருடம்

வெளியிணைப்புகள்
---------------

* விக்கிமூலம்-பாரதிதாசன் கவிதைகள்
கத்தோலிக்க பாதிரியார்கள் ரோம், இத்தாலி, 2005
 ஒரு *வஜ்ராச்சார்யா* ஒரு நெவார் புத்த மதகுரு
 எகிப்திய பாதிரியாரின் வெண்கலச் சிலை, 6வது சி. கி.மு. எபேசஸ் தொல்பொருள் அருங்காட்சியகம்
ஒரு **பாதிரியார்** (Priest) ஒரு மதத்தின் புனிதமான சடங்குகளைச் செய்ய அங்கீகரிக்கப்பட்ட ஒரு மதத் தலைவர் ஆவார், குறிப்பாக மனிதர்களுக்கும் ஒன்று அல்லது அதற்கு மேற்பட்ட தெய்வங்களுக்கும் இடையில் ஒரு மத்தியஸ்த முகவராகச் செயல்படுபவர்களைக் குறிக்கிறது. மத சடங்குகளை நிர்வகிப்பதற்கான அதிகாரமும் இவர்களுக்கு உண்டு; குறிப்பாக, ஒரு தெய்வம் அல்லது தெய்வங்களுக்குப் பலியிடும் சடங்குகளின் போது. ஒரு பாதிரியார் அவ்வப்போது ஒப்புதல் வாக்குமூலங்களைக் கேட்பது, திருமண ஆலோசனைகளை வழங்குவது, முன்கூட்டிய ஆலோசனைகளை வழங்குவது, ஆன்மீக வழிகாட்டுதலைக் கொடுப்பது, மறைக்கல்வி கற்பிப்பது அல்லது மருத்துவமனைகள் மற்றும் முதியோர் இல்லங்களில் உள்ள நோய்வாய்ப்பட்டவர்களை வீட்டிற்குள் சென்று பார்ப்பது போன்ற கடமைகளைக் கொண்டிருக்கலாம்.

சொற்பிறப்பியல்
--------------

"பாதிரியார்" என்ற வார்த்தை, இறுதியில் இலத்தீன் மொழியிலிருந்து கிரேக்க *ப்ரெஸ்பைட்டர்* எனும் சொல்லிலிருந்து பெறப்பட்டது,

சான்றுகள்
---------

1. ↑  *Webster's New World Dictionary of the American Language*, College Edition, The World Publishing Company, Cleveland OH, s.v. "priest"
***துளசி*** ( ) என்பது 1987 இல் அமீர்ஜான் இயக்கத்தில் வெளிவந்த இந்தியத் தமிழ் காதல் நாடகத் திரைப்படமாகும். இத்திரைப்படத்தில் முரளி மற்றும் சீதா நடித்திருந்தனர். இத்திரைப்படம் 1987 நவம்பர் 27 அன்று வெளியிடப்பட்டது

கதைச்சுருக்கம்
--------------

திருநாவுக்கரசு கிராம மக்களால் கடவுளாக கருதப்படுகிறார். இருந்தபோதிலும், அவரது மகன் சம்மதம் ஒரு நாத்திகர், அவருக்கு தந்தையின் சக்தியில் நம்பிக்கை இல்லை. மகன் சம்மதம் என்பவரும், பொன்னி என்ற தாழ்த்தப்பட்ட பெண்ணும் ஒருவரை ஒருவர் காதலிக்கிறார்கள். சம்மதத்தின் உற்ற நண்பனான சிவா, தாழ்த்தப்பட்ட சாதியைச் சேர்ந்த சிறுவனாவான். அவன்முதுகலைப் பட்டப்படிப்பில் வெற்றிகரமாக தேர்ச்சி பெறுகிறான். திருநாவுக்கரசுவின் மகள் துளசி அப்போது சிவாவிடம் சாஃப்ட் கார்னர் வளர்கிறாள்.

திருநாவுக்கரசு தனது மகன் சம்மதம் திருமணத்தை சாதி வேற்றுமையால் பொன்னியுடன் ஏற்க முடியாது. சம்மதம் பின்னர் அவளை திருமணம் செய்து கொள்ளுமாறு சவால் விடுகிறார். திருநாவுக்கரசு அவளைக் கொல்ல உதவியாளர்களை நியமிக்கிறார், பொன்னி மறுநாள் தண்ணீரில் இறந்து கிடந்தார். இதற்கிடையில், சிவாவும் துளசியை காதலிக்கிறார். சிவாவுக்கும் துளசிக்கும் என்ன நடக்கிறது என்பதே மீதிக்கதை.

நடிகர்கள்
---------

* முரளி சிவலிங்கமாக "சிவா"
* துளசியாக சீதை
* சந்திரசேகர் சம்மதம்
* திருநாவுக்கரசுவாக மேஜர் சுந்தர்ராஜன்
* செந்தில்
* கானாக சார்லி
* பொன்னியாக தாரா
* சரசுவாக மோகனப்ரியா
* வாத்தியார் ராமன்
* காளியப்பனாக ஏ.கே.வீராசாமி

பாடல்கள்
--------

வைரமுத்து எழுதிய பாடல்களுக்கு சம்பத் செல்வம் இசையமைத்திருந்தார்.  

| பாடல் | பாடகர்(கள்) | கால அளவு |
| --- | --- | --- |
| "அன்பே இது காதல்" | எஸ்.பி.பாலசுப்ரமணியம், கே.எஸ்.சித்ரா | 4:37 |
| "கதவு தொறந்து" | கே.எஸ்.சித்ரா | 4:08 |
| "ஊரையெல்லாம்" | கே.ஜே.யேசுதாஸ் | 4:45 |
| "வா வா புது" | எஸ்பி பாலசுப்ரமணியம் | 5:12 |

வரவேற்பு
--------

*இந்தியன் எக்ஸ்பிரஸ்* எதிர்மறையான விமர்சனத்தை வழங்கி "தடுக்கப்பட்ட காதல்" என்று கூறியது.

மேற்கோள்கள்
-----------

1. ↑  "thulasi ( 1987 )" இம் மூலத்தில் இருந்து 19 May 2006 அன்று. பரணிடப்பட்டது.. .
2. ↑  "Thulasi (1987)" இம் மூலத்தில் இருந்து 9 April 2023 அன்று. பரணிடப்பட்டது.. .
3. ↑  "Thulasi Tamil Film LP Vinyl Record by Sampath Selvam" இம் மூலத்தில் இருந்து 28 August 2023 அன்று. பரணிடப்பட்டது.. .
4. ↑  "Thwarted love". *The Indian Express*: pp. 12. 3 July 1987. .

வெளி இணைப்புகள்
---------------

* இணையதள திரைப்பட தரவுத்தளத்தில் *துளசி (திரைப்படம்)*
**சியாவுதீன் அப்துல் அய் தேசாய்** ( *Ziauddin Abdul Hayy Desai* ) (18 மே 1925 - 24 மார்ச் 2002) இந்திய தொல்லியல் ஆய்வகத்துடன் தொடர்புடைய ஓர் இந்தியக் கல்வெட்டியல் நிபுணர் ஆவார். இவர் ஓர் குறிப்பிடத்தக்க கட்டிடக்கலை வரலாற்றாசிரியராகவும், இந்தோ-பாரசீக உலகின் இலக்கிய அறிஞராகவும் இருந்தார்.

வாழ்க்கை
--------

சியாவுதீன் தேசாய், 1925 ஆம் ஆண்டு மே 18 ஆம் தேதி குசராத்தின் தண்டுகாவில் பிறந்தார். 1948 இல் பட்டம் பெற்றார். மேலும் 1948 இல் மும்பை பல்கலைக்கழகத்தில் பாரசீக மொழியில் முதுகலைப் பட்டம் பெற்றார். 1947-1953 இல், ஓர் விரிவுரையாளராக பாரசீக மொழியைக் கற்பித்தார். 1953 ஆம் ஆண்டில், இவர் இந்தியத்தொல்லியல் துறையில் கல்வெட்டியல் உதவி கண்காணிப்பாளராக சேர்ந்தார். 1959 இல், தெகுரான் பல்கலைக்கழகத்தில் பாரசீக மொழியில் சான்றிதழ் பட்டம் பெற்றார். 1961 இல், குலாம் யஸ்தானியைத் தொடர்ந்து  தொல்லியல் துறையின் கண்காணிப்பு கல்வெட்டியல் நிபுணரானார்.

1953 முதல் 1976 வரை, தேசாய் *எபிகிராஃபியா இண்டிகாவிற்கு* அரபு மற்றும் பாரசீக இணைப்பினைத் திருத்தினார். 1977 முதல் 1983 இல் ஓய்வு பெறும் வரை, தேசாய் தொல்லியல் துறையில் கல்வெட்டு இயக்குநராகப் பணியாற்றினார். 

தேசாயின் ஆராய்ச்சி ஆர்வங்களில் இந்தோ-பாரசீக இலக்கியம், இந்தோ-முஸ்லிம் கல்வெட்டு, நாணயவியல், கட்டிடக்கலை வரலாறு மற்றும் தனது சொந்த மாகாணமான குசராத்தின் வரலாறு ஆகியவை அடங்கும். பாரசீக மொழி மற்றும் இலக்கியத்திற்கான சிறந்த சேவைகளுக்காக (1983) இந்தியக் குடியரசுத் தலைவரின் விருதும் இவருக்கு வழங்கப்பட்டது. *எபிகிராபியா இண்டிகாவிற்கு* அரபு மற்றும் பாரசீக இணைப்பிகளைத் திருத்துவதைத் தவிர, இவர் பன்னிரெண்டுக்கும் மேற்பட்ட புத்தகங்களையும் சுமார் 300 கட்டுரைகளையும் வெளியிட்டார். வெய்னே இ. பெக்லேவுடன் இணைந்து, பாரசீக ஆதாரங்களில் ' ஷாஜஹான் திட்டத்தின் வரலாறு' என்ற நூலின் இணை ஆசிரியராகவும் தலைமை ஆலோசகராகவும் இருந்தார். அகமதாபாத்தில் உள்ள தர்கா அஸ்ரத் பீர் முஹம்மது ஷா நூலகத்தில் *அரபு, பாரசீகம் மற்றும் உருது கையெழுத்துப் பிரதிகளின் (உருதுவில்) விளக்க அட்டவணையின்* ஆசிரியர் குழுவின் தலைவராகவும் இருந்தார்.

தேசாய் 1983 இல் ஓய்வு பெற்ற பிறகு அகமதாபாத்தில் குடியேறினார். அங்கு, நீண்டகால நோயினால் 24 மார்ச் 2002 அன்று இறந்தார்.

மேற்கோள்கள்
-----------



1. ↑  Desai, Z.A. (1964). *Life and works of Faiḍi*. Calcutta: Iran Society.
2. ↑  Desai, Z.A. (2004). *A quest for truth : a collection of research articles of Dr. Z. A. Desai*. Ahmedabad: Hazrat Pir Mohammed Shah Dargah Sharif Trust.
3. ↑  Desai, Z.A. (1991). *Malfuz literature : as a source of political, social & cultural history of Gujarat & Rajasthan*. Patna: Khuda Bakhsh Oriental Public Library.
4. 1 2 3  Amarendra Nath (2002). "Obituaries: B. P. Sinha". *Purātattva* (Indian Archaeological Society) (32): viii.
**அன்சாக் நாள்** (*Anzac Day*) அவுஸ்திரேலியாவிலும் நியூசிலாந்திலும் ஆண்டு தோறும் ஏப்ரல் 25ம் நாள் நினைவுகூரப்படுகிறது. 1915ஆம் ஆண்டில் இந்நாளில் அவுஸ்திரேலிய, நியூசிலாந்து இராணுவத்தினர் முதலாம் உலகப் போரின் போது பிரித்தானியப் பேரரசின் துருக்கி மீதான கலிப்பொலி போர் நடவடிக்கையின் போது கலிப்பொலி என்ற இடத்தில் தரையிறங்கியதை நினைவுகூரும் முகமாகவும், அப்போரின் போது பங்குபற்றிய மற்றும் இறந்த இராணுவத்தினரை நினைவுகூரவும் இந்நாள் கொண்டாடப்பட்டு வருகிறது. அன்சாக் நாள் குக் தீவுகள், சமோவா மற்றும் தொங்கா ஆகிய நாடுகளிலும் அரச விடுமுறை நாளாகும்.

வரலாறு
------

**அன்சாக்** (*ANZAC*) என்பது *Australian and New Zealand Army Corps* என்பதன் சுருக்கமாகும். முதலாம் உலக யுத்தத்தின் போது கூட்டுப் படைகளின் போர்க்கப்பல்கள் கருங்கடலுக்கு இலகுவாகச் செல்வதற்கு ஏதுவாக வழி அமைப்பதற்காக 1915ம் ஆண்டில் துருக்கியின் *கலிப்பொலி* என்ற இடத்திற்கு அவுஸ்திரேலிய, நியூசிலாந்துத் துருப்பினர் அனுப்பப்பட்டனர். துருக்கியின் தலைநகரான இஸ்தான்புல்லைக் கைப்பற்றுவதே முக்கிய நோக்கமாக இருந்தது. துருக்கிய இராணுவத்தினரின் பலத்த எதிர்ப்பையும் மீறி அவர்கள் கல்லிபொலியை ஏப்ரல் 25 இல் அடைந்தனர். ஆனாலும் இச்சண்டை எட்டு மாதங்கள் வரையில் நீடித்தது. 1915 இன் இறுதியில் இருபக்கங்களிலும் ஏற்பட்ட பலத்த சேதங்களின் பின்னர் கூட்டுப் படைகள் பின்வாங்கின. 21,255 ஐக்கிய இராச்சிய, ஏறத்தாழ 10,000 பிரெஞ்சு, 8,709 ஆத்திரேலிய, 2,721 நியூசிலாந்து, 1,358 பிரித்தானிய இந்தியப் படையினர் இச்சண்டையின்போது கொல்லப்பட்டனர்.

ஏப்ரல் 25 நாள் 1916 ஆம் ஆண்டில் *அன்சாக் நாள்* என உத்தியோகபூர்வமாகப் பெயரிடப்பட்டது. அவ்வருட அனசாக் தினம் அவுஸ்திரேலியா எங்கும் மிகவும் எழுச்சியுடன் கொண்டாடப்பட்டது. காயமுற்ற பல அவுஸ்திரேலியத் இராணுவத்தினர் சிட்னியில் நடந்த மாபெரும் ஊர்வலத்தில் கலந்து கொண்டனர். 2,000க்கு மேற்பட்ட அவுஸ்திரேலிய, நியூசிலாந்து இராணுவத்தினர் லண்டன் வீதிகளில் மாபெரும் ஊர்வலம் ஒன்றை நடத்தினர். எகிப்தில் முகாமிட்டிருந்த அவுஸ்திரேலியர்கள் விளையாட்டு நாளாகக் கொண்டாடினர்.

இவற்றையும் பார்க்க
------------------

* முதலாம் உலகப் போர்
* இரண்டாம் உலகப் போர்
* 11.11.11. நூற்றாண்டு நினைவு

மேற்கோள்கள்
-----------

1. ↑  "ANZAC Day". Australian War Memorial இம் மூலத்தில் இருந்து 1 மே 2013 அன்று. பரணிடப்பட்டது... பார்த்த நாள்: 24 April 2013.
2. ↑  "Anzac Day Today". *Anzac.govt.nz* (New Zealand Ministry for Culture and Heritage) இம் மூலத்தில் இருந்து 27 ஏப்ரல் 2011 அன்று. பரணிடப்பட்டது... பார்த்த நாள்: 22 April 2011.
3. ↑  Qpp Studio  Retrieved on 25 April 2014
4. ↑  Air New Zealand International Samoa to commemorate ANZAC day without a public holiday 25 April 2008

வெளி இணைப்புகள்
---------------

விக்கிமீடியா பொதுவகத்தில்,  
 ***அன்சாக் நாள்***   
என்பதின் ஊடகங்கள் உள்ளன. 

* அன்சாக் தினம்
* அவுஸ்திரேலியா-நியூசிலாந்து மக்களின் ANZAC தினம் (சபேசன்) பரணிடப்பட்டது 2007-05-01 at the வந்தவழி இயந்திரம்
* ஆஸ்திரேலியா நியூசிலாந்து தினம் (துளசிதளம்)
* எரிக் ஆபிரகாம், கடைசி கலிபொலி வீரர் - (ஆங்கில மொழியில்)
* அவுஸ்திரேலியாவில் அன்சாக் நாள் பரணிடப்பட்டது 2006-04-24 at the வந்தவழி இயந்திரம் - (ஆங்கில மொழியில்)
* நியூசிலாந்தில் அன்சாக் நாள் பரணிடப்பட்டது 2012-03-05 at the வந்தவழி இயந்திரம் - (ஆங்கில மொழியில்)
உண் குச்சிகள்
**உண் குச்சிகள்** (*Chopsticks*) என்பவை சீனாவில் பாரம்பரியமாக உணவு உண்ண பயன்படுத்தும் ஒரே நீளமுள்ள இரட்டைக் குச்சிகளாகும். இவற்றைச் சீனா, வியட்னாம், கொரியா, சப்பான் போன்ற நாடுகளில் ஆயிரக்கணக்கான ஆண்டுகளாகப் பயன்படுத்தி வருகின்றனர். சீனாவின் எல்லையை ஒட்டிய நேபாளம், திபெத் ஆகியவற்றின் எல்லைப் பகுதிகளிலும் பயன்படுத்தி வருகின்றனர். இக்குச்சிகளை மூங்கில், நெகிழி, மரம், அல்லது துருபிடிக்கா இரும்பு, வெள்ளி, போன்றவற்றில் செய்கின்றனர். அவ்வளவக பயன்படுத்தமால் பொதுவாக கலைப் பொருள்போல பயன்படுத்த பீங்கான், எலும்பு ஆகியவற்றைக் கொண்டும் உண் குச்சியை செய்வதும் உண்டு.

### வரலாறு

சீனாவில் குவைட்சு ( 筷子) எனக் குறிக்கின்றனர். இக்குச்சிகளைப் பயன்படுத்தி உணவை உண்ணும் பழக்கம் கி.மு. 500இல் தொடங்கியது. கிட்டத்தட்ட 2500 ஆண்டுகள் பழமையான பழக்கம் இது. 
இறைச்சியை வேகவைக்க சீனர்கள் நெருப்புக் கங்குகளைப் பயன்படுத்தினர். அதாவது ஒரு அகலமான பாத்திரத்தில் மசாலை தடவப்பட்ட இறைச்சித் துண்டுகளை வைத்துச் சுற்றிலும் நெருப்புக் கங்குகளை வைத்துவிடுவார்கள். இறைச்சித் துண்டுகளை வெறுங்கையால் எடுத்தால் சுடுமென்பதால் இரு குச்சிகளை இடுக்கி போல் பயன்படுத்தி அவற்றை எடுத்துப் பரிமாறும் பாத்திரத்தில் வைத்துக் கொண்டனர். இறைச்சி நன்றாக வெந்துள்ளதா என்று பார்க்க, அதைச் சமைப்பவர்கள் குச்சியில் பிடித்தபடியே கொஞ்சம் சுவைத்தனர் இந்தப் பழக்கமே பிறகு சிறிய அளவிலான குவைட்சு குச்சிகளாக மாறி, சாப்பாட்டு மேசைக்கு வந்தது என்கின்றனர்.

### பண்பாட்டுக் காரணம்

பொருளுள்ள நல்ல வாழ்க்கையை எப்படி வாழ வேண்டும் என்று சீனர்களுக்குச் சொல்லித்தந்தவர் கி.மு 500இல் வாழ்ந்த மாமேதையான கன்பூசியஸ். அவரை வழிகாட்டியாக ஏற்றுக்கொண்ட சீனர்கள். உணவு மேசையில் கத்தியைக் கொண்டு இறைச்சியை வெட்டிச் சாப்பிடும் பழைய முறையைக் கைவிட்டார்கள். அவரே குச்சிகளைக் கொண்டு உணவு உண்ண சீனர்களை வலியுறுத்தினார் என்றும் சொல்கின்றனர். 
சீனமொழியில் குவைட்சு என்பது இரண்டு சொற்களின் சேர்க்கையில் உருவானது. குவை (快) என்றால் 'விரைவான' என்று பொருள். 'சு' (竹) என்றால் மூங்கில் அல்லது மகன் என்பது பொருள். (விரைவில் குழந்தை) புதிதாகத் திருமணமானவர்களை விருந்துக்கு அழைத்தால், அவர்களுக்கு ஒரு இணை குவைட்சு குச்சிகளைக் கொடுத்தனுப்புவது வழக்கமாம். காரணம் புதிய மணமக்களுக்கு இந்த குச்சிகளை பரிசாக அளித்தால் விரைவில் குழந்தை பிறக்கும் என்ற நம்பிக்கை உள்ளது.

இந்த உணவுக் குச்சிகள் சீனாவின் பன்பாட்டுச் சின்னமாக உள்ளது. இந்த உணவுக் குச்சிகளை பயன்படுத்த சீன குழந்தைகளுக்கு அவர்கள் எழுதப்படிக்க கற்கும் முன்பே கற்றுத் தரப்படுகிறது. இந்தக் குச்சிகளை இவ்வாறு பயன்படுத்தவேண்டும், இவ்வாறு செய்யக்கூடாது என்பது போன்ற பண்பாட்டு வழக்கம் சீனத்தில் நிலவுகிறது. உணவுக் குச்சியை வலது கையில் பயன்படுத்த வேண்டும், உணவுக் குச்சியை கடிக்கக்கூடாது, அதை உணவில் குத்திவைக்கக் கூடாது, உண்ணும்போது அந்தக் குச்சிகளை எதிரில் இருப்பவரை நோக்கி காட்டி பேசுவது மரியாதையல்ல, என்பது போன்ற பழக்கவழங்கங்கள் உள்ளன.

குறிப்புகள்
-----------

1. ↑  Needham (1986), volume 6 part 5 105–108
2. ↑  Wilkinson, Endymion (2000). *Chinese history: A manual*. Cambridge: Harvard University. பக். 647. பன்னாட்டுத் தரப்புத்தக எண்:978-0-674-00249-4. .
3. ↑  தி இந்து தமிழ் மாயாபஜார் இணைப்பு 15 அக்டோபர் 2014
**ராம்பூரி** என்பது ஒரு இந்திய கத்தி ஆகும். இது 9 முதல் 12 அங்குல நீளமுள்ள ஒற்றை முனை கொண்ட புகழ்பெற்ற கத்தி ஆகும். வழக்கமாக இது மடித்து வைத்து, பொத்தானைக் கொண்டு விரிக்கக்கூடிய கத்திவகையாகும். 19 ஆம் நூற்றாண்டின் தொடக்கத்தில் இந்திய குண்டர்களின் அடிப்படை ஆயுதமாக இதை பயன்படுத்தினர். உத்தரப்பிரதேச மாநிலத்தின் ராம்பூரில் இருந்து இதன் பெயர் உருவானது. இதை 18 ஆம் நூற்றாண்டின் பிற்பகுதியில் ராம்பூரில் உள்ள உள்ளூர் நவாப்களின் அரச கருமான்கள் இவ்வகைக் கத்திகளை உருவாக்கினர்.

ராம்பூரி இன்றும் இது குற்றம் சார்ந்த ஆயுதமாக பயன்படுத்தப்படுகிறது. உள்ளூர் இந்திய மாஃபியாகளால் உள்நாட்டில் தயாரிக்கப்பட்ட கள்ளத் துப்பாக்கிகள் மற்றும் அதிநவீன தானியங்கி துப்பாக்கிகள் ஆகியவை பெரும்பாலும் இவற்றின் இடத்தை இடத்தைப் பிடித்துள்ளன. 1990 களின் நடுப்பகுதியில், உத்திரபிரதேச அரசு 4.5 அடி அங்குல நீள கத்தியைத் கத்தியால் தடை செய்தது. இது 1960 களில் மற்றும் 1970 களில் பாலிவுட்டின் குற்றம்சார்ந்த காட்சிகளால் இந்தக் கத்தி பிரபலமடைந்தது.

மேற்கோள்கள்
-----------

1. ↑  "Terror strolls in and out". *The Telegraph*. January 2, 2008. .
2. ↑  "Mutton Korma in Rampur". *Indian Express*. Aug 28, 2005. .
3. ↑  Famed Rampuri knives may soon go into oblivion topnews, 12/07/2008.

வெளி இணைப்புகள்
---------------

* Famed Rampuri knives may soon go into oblivion
**வாநுநோ-2007-பிஎல்ஜி-192எல் (MOA-2007-BLG-192L)** என்பது தனுசு(சிலை) ஓரையில் தோராயமாக 3,000 ஒளி ஆண்டுகள் தொலைவில் உள்ள குறைந்த பொருண்மை செங்குறுமீன் ஆகும் இது விண்மீன் அல்லது பழுப்புக் குறுமீனாகும். இது சூரியனின் பொருண்மையைப் போல தோராயமாக 6% பொருண்மை உள்ளதாக மதிப்பிடப்பட்டுள்ளது. 2008 ஆம் ஆண்டில், புவியின் அளவிலான ஒரு புறக்கோள் இந்தப் பொருளைச் சுற்றி வருவதாக அறிவிக்கப்பட்டது.

கோள் அமைப்பு
------------

வாநுநோ-2007-பிஎல்ஜி-192எல்பி என்ற கோளின் கண்டுபிடிப்பு, இந்த விண்மீனைச்ச் சுற்றி வருவதாக 2008, ஜூன் 2, அன்று அறிவிக்கப்பட்டது  புவியை விட தோராயமாக 3.3 மடங்கு பொருண்மை கொண்ட இந்தக் கோள், மிகச்சிறிய சூரிய புறக்கோள்களில் ஒன்றாகும். நியூசிலாந்தில் உள்ள மவுண்ட் ஜான் பல்கலைக்கழக ஆய்வகத்தில் வாநுநோ-II ஈர்ப்பு நுண்விலையாக்கக் கணக்கெடுப்பின் ஒரு பகுதியாக, 2007, மே 24,அன்று இரவு ஈர்ப்பு <a href="./மைக்ரோலென்சிங்" rel="mw:WikiLink" data-linkid="79" data-cx="{&amp;quot;adapted&amp;quot;:false,&amp;quot;sourceTitle&amp;quot;:{&amp;quot;title&amp;quot;:&amp;quot;Gravitational microlensing&amp;quot;,&amp;quot;thumbnail&amp;quot;:{&amp;quot;source&amp;quot;:&amp;quot;https://upload.wikimedia.org/wikipedia/commons/thumb/1/11/A\_Horseshoe\_Einstein\_Ring\_from\_Hubble.JPG/80px-A\_Horseshoe\_Einstein\_Ring\_from\_Hubble.JPG&amp;quot;,&amp;quot;width&amp;quot;:80,&amp;quot;height&amp;quot;:53},&amp;quot;description&amp;quot;:&amp;quot;Astronomical phenomenon due to the gravitational lens effect&amp;quot;,&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q1028022&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetFrom&amp;quot;:&amp;quot;mt&amp;quot;}" class="mw-redirect cx-link" id="mwKg" title="மைக்ரோலென்சிங்">நுண்விலையாக்க</a> நிகழ்வை ஏற்படுத்தியபோது இது கண்டறியப்பட்டது. வார்ப்புரு:OrbitboxPlanet short

மேலும் பார்க்கவும்
------------------

* எச்டி 181433
* எச்டி 40307
* எச்டி 47186
* வாநுநோ-2007-பிஎல்ஜி-400எல்
* ஒஈவிசெ-2005-பிஎல்ஜி-390எல்

மேற்கோள்கள்
-----------

1. 1 2  MOA-2007-BLG-192Lb: A Low-Mass Planet with a Possible Sub-Stellar-Mass Host பரணிடப்பட்டது 2008-06-06 at the வந்தவழி இயந்திரம், David P. Bennett.

வெளி இணைப்புகள்
---------------
The anatomy of *S. purpurea*
**சாரசீனியா**(Sarracenia) என்பது ஊனுண்ணித் தாவரம் ஆகும். இது சாரசீனியேசியீ (sarraceniaceae) என்னும் இரட்டை விதையிலைத் தாவரக் குடும்பத்தைச் சேர்ந்தது. இதில் 10 வகைச் செடிகளும் சில கலப்பினச் செடிகளும் உள்ளன. இச்செடிகள் வட அமெரிக்காவில் வெப்பப்பிரதேச புல்வெளியில் உள்ள ஈரமான சேறு நிறைந்த பகுதியில் நன்கு வளர்கின்றன. மங்கிப்போன சருகுடன் கூடிய கருப்பு மணல் நிறைந்த பகுதிகளில் இவை நன்கு வளர்கின்றன. இதன் இலைகள் ஜாடி வடிவத்தில் மிகவும் அழகாக இருக்கும். இதன் பூக்களின் அழகுக்காகவே தோட்டங்களில் இதனை வளர்ப்பார்கள். சுமார் 300 ஆண்டுகளாக இவை வீட்டுத் தோட்டங்களில் வளர்க்கப்படுகின்றன். டாக்டர். டி. சாரசின் (Dr. Sarrasin) என்ற புகழ் பெற்ற மருத்துவர் பெயரே இச்செடிக்கு வைக்கப்பட்டுள்ளது.

பெயர்கள்
--------

இச்செடிகளை கீழ்க்கண்ட பல பெயர்களில் அழைக்கிறார்கள்.

* ஜாடிச் செடி (pitcher plant)
* இந்தியன் ஜாடிச் செடி(Indian pitcher plant)
* பிசாசு பூட்ஸ் அல்லது பேய் பூட்ஸ்( Devils boots)
* முன்னோர்களின் கிண்ணம் அல்லது கோப்பை(Forefathers cup)
* வேடுவன் அல்லது வேட்டைகாரனின் கிண்ணம்(Huntsmaans cup)
* ஊதுகுழல்கள்(Trumpets)
* வட அமெரிக்கன் ஜாடிச் செடி (North American pitcher plant))
* தொலைநோக்கிச் செடி( Watches)

அமைப்பு
-------

இச்செடிகள் பல பருவச் செடியாகும். இதன் அடியில் மட்டத்தண்டுக் கிழங்கு உள்ளது. இதிலிருந்து 3 முதல் 8 இலைகள் சுமார் 10 முதல் 70 செ. மீ நீளம் வரை வளரும். இதன் இலைகள் அனைத்தும் ஜாடிகளாகவே உள்ளன. இந்த ஜாடிகள் ஊது குழாய் போன்ற அமைப்பில் உள்ளன. இவை வசந்த காலத்தில் வளர்கின்றன. சில இனச் செடிகளில் இலையுதிர் காலத்தில் இதன் ஜாடிகள் தட்டையாக வளர்கின்றன. இலையின் விரிந்த காம்பே ஜாடியாக மாறுகிறது. இலைப் பரப்பு மூடியாக மாறி உள்ளது.

ஊனுண்ணித் தாவரங்கள் பகுப்பு
---------------------------

| வரிசைஎண் | குடும்பம் | பேரினம் | வகைகள் |
| --- | --- | --- | --- |
| 1 | பிப்ளிடேசியீ | பிப்ளிஸ் | 2 |
|  |  | ரோரிடுலா | 1 |
| 2 | செப்பலோடேசியீ | செபலோட்டசு | 1 |
| 3 | திரோசிரேசியீ | ஆல்ட்ரோவாண்டா | 1 |
|  |  | டயோனியா | 1+1 |
|  |  | திரோசிரா | 90 |
|  |  | திரொசோபில்லம் | 2 |
| 4 | லண்டிபுளோரேசியீ | பிங்குவிக்குலா | 40 |
|  |  | ஜென்லிசியா | 1 |
|  |  | பயோவுலேரியா | 1 |
|  |  | யூட்ரிக்குளோரியா | 275 |
|  |  | பாலிபாம்போலிக்ஸ் | 2 |
| 5 | நெப்பந்தேசியீ | நெப்பந்திசு | 70 |
| 6 | சாரசீனியேசியீ | டார்லிங்டோனியா | 1+1 |
|  |  | ஹிலியாம்போரா | 3 |
|  |  | சாரசீனியா | 6 |

வெளி இணைப்புகள்
---------------

விக்கிமீடியா பொதுவகத்தில்,  
 ***சாரசீனியா***   
என்பதின் ஊடகங்கள் உள்ளன.